Γνωμοδότηση της Ευρωπαϊκής Οικονομικής και Κοινωνικής Επιτροπής για:

- την "Πρόταση κανονισμού του Ευρωπαϊκού Κοινοβουλίου και του Συμβουλίου για την τροποποίηση του κανονισμού (ΕΟΚ) αριθ. 1210/90 του Συμβουλίου όσον αφορά τους δημοσιονομικούς και χρηματοοικονομικούς κανόνες που εφαρμόζονται στον ευρωπαϊκό οργανισμό περιβάλλοντος και στο ευρωπαϊκό δίκτυο πληροφοριών και παρατηρήσεων σχετικά με το περιβάλλον καθώς και την πρόσβαση στα έγγραφα του εν λόγω οργανισμού",

- την "Πρόταση κανονισμού του Ευρωπαϊκού Κοινοβουλίου και του Συμβουλίου για την τροποποίηση του κανονισμού (ΕΚ) αριθ. 178/2002 σχετικά με τους δημοσιονομικούς και χρηματοοικονομικούς κανόνες που εφαρμόζονται στην Ευρωπαϊκή Αρχή για την ασφάλεια των τροφίμων, καθώς και την πρόσβαση στα έγγραφα της εν λόγω Αρχής",

- την "Πρόταση κανονισμού του Ευρωπαϊκού Κοινοβουλίου και του Συμβουλίου για την τροποποίηση του κανονισμού (ΕΚ) αριθ. 1592/2002 του Ευρωπαϊκού Κοινοβουλίου και του Συμβουλίου για τους κοινούς κανόνες στον τομέα της πολιτικής αεροπορίας και την ίδρυση Ευρωπαϊκής Υπηρεσίας για την ασφάλεια των αερομεταφορών", και

- την "Πρόταση κανονισμού του Ευρωπαϊκού Κοινοβουλίου και του Συμβουλίου για την τροποποίηση του κανονισμού (ΕΚ) αριθ. 1406/2002 του Ευρωπαϊκού Κοινοβουλίου και του Συμβουλίου για την ίδρυση Ευρωπαϊκού Οργανισμού Ναυτικής Ασφάλειας"

(COM(2002) 406 τελικό - 2002/0169 (COD) - 2002/0179 (COD) - 2002/0181(COD) - 2002/0182 (COD))

(2003/C 85/17)

Στις 23 Σεπτεμβρίου 2002, και σύμφωνα με το άρθρο 157 της Συνθήκης περί ιδρύσεως της Ευρωπαϊκής Κοινότητας, το Συμβούλιο αποφάσισε να ζητήσει τη γνωμοδότηση της Ευρωπαϊκής Οικονομικής και Κοινωνικής Επιτροπής για τις παραπάνω προτάσεις.

Κατά την 395η σύνοδο ολομέλειας της 11ης και 12ης Δεκεμβρίου 2002 (συνεδρίαση της 11ης Δεκεμβρίου), η Ευρωπαϊκή Οικονομική και Κοινωνική Επιτροπή υιοθέτησε με 54 ψήφους υπέρ και 1 αποχή την ακόλουθη γνωμοδότηση.

1. Ο νέος Δημοσιονομικός Κανονισμός για τη δημοσιονομική διαχείριση των ΕΚ(1), οποίος θα αρχίσει να ισχύει από την 1η Ιανουαρίου 2003, εισάγει κυρίως μία νέα προσέγγιση για το δημοσιονομικό και χρηματοοικονομικό καθεστώς των αποκεντρωμένων κοινοτικών οργανισμών.

2. Η έναρξη ισχύος του εν λόγω κανονισμού απαιτεί την εισαγωγή τροποποιήσεων στις βασικές ιδρυτικές πράξεις των σχετικών οργανισμών, μεταξύ των οποίων περιλαμβάνονται:

- ο Ευρωπαϊκός Οργανισμός Περιβάλλοντος (Κοπεγχάγη)(2)

- η Ευρωπαϊκή Αρχή για την Ασφάλεια των Τροφίμων(3)

- η Ευρωπαϊκή Υπηρεσία για την Ασφάλεια των Αερομεταφορών(4)

- ο Ευρωπαϊκός Οργανισμός Ναυτικής Ασφάλειας(5)

3. Η τροποποίηση των ιδρυτικών πράξεων των εν λόγω οργανισμών προϋποθέτει τη γνωμοδότηση της ΕΟΚΕ.

4. Η Ευρωπαϊκή Οικονομική και Κοινωνική Επιτροπή επιδοκιμάζει τις προτάσεις της Επιτροπής.

Βρυξέλλες, 11 Δεκεμβρίου 2002.

Ο Πρόεδρος

της Ευρωπαϊκής Οικονομικής και Κοινωνικής Επιτροπής

Roger Briesch

(1) Κανονισμός (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του Δημοσιονομικού Κανονισμού που ισχύει για τη δημοσιονομική διαχείριση των Ευρωπαϊκών Κοινοτήτων (ΕΕ L 248 της 16.9.2002, σ. 1) - Γνωμοδότηση της ΕΟΚΕ: ΕΕ C 260 της 17.9.2002, σ. 42.

(2) Κανονισμός (ΕΟΚ) αριθ. 1210/90 του Συμβουλίου, της 7ης Μαΐου 1990, για την ίδρυση του ευρωπαϊκού οργανισμού περιβάλλοντος και του ευρωπαϊκού δικτύου πληροφοριών και παρατηρήσεων σχετικά με το περιβάλλον (ΕΕ L 120 της 11.5.1990, σ. 1) - Γνωμοδότηση της ΕΟΚΕ: ΕΕ C 56 της 7.3.1990, σ. 20.

(3) Κανονισμός (ΕΚ) αριθ. 178/2002 του Ευρωπαϊκού Κοινοβουλίου και του Συμβουλίου, της 28ης Ιανουαρίου 2002, ο οποίος ορίζει τις αρχές και τους γενικούς κανόνες της νομοθεσίας για τα τρόφιμα, ιδρύει την Ευρωπαϊκή Αρχή για την Ασφάλεια των Τροφίμων και εγκαθιδρύει της διαδικασίες ασφάλειας για τα είδη διατροφής (ΕΕ L 31 της 1.2.2002, σ. 1) - Γνωμοδότηση της ΕΟΚΕ: ΕΕ C 155 της 29.5.2001, σ. 32.

(4) Κανονισμός (ΕΚ) αριθ. 1592/2002 του Ευρωπαϊκού Κοινοβουλίου και του Συμβουλίου για τους κοινούς κανόνες στον τομέα της πολιτικής αεροπορίας και την ίδρυση Ευρωπαϊκής Υπηρεσίας για την ασφάλεια των αερομεταφορών. (ΕΕ L 240 της 7.9.2002, σ. 1) - Γνωμοδότηση της ΕΟΚΕ: ΕΕ C 221 της 7.8.2002, σ. 38.

(5) Κανονισμός (ΕΚ) αριθ. 1406/2002 του Ευρωπαϊκού Κοινοβουλίου και του Συμβουλίου για την ίδρυση Ευρωπαϊκού Οργανισμού Ναυτικής Ασφάλειας (ΕΕ L 208 της 5.8.2002, σ. 1) - Γνωμοδότηση της ΕΟΚΕ: ΕΕ C 221 της 7.8.2002, σ. 54.